فرانسادا گنج سوروجونون پولیس طرفیندن اؤلدورولمه‌سیندن سونرا باشلایان اغتیشاش‌لاردا پولیس گئجه ساعات‌لاریندا اعتیراضچی‌لارا موداخیله ائتمه‌یه داوام ائدیب.
فرانسا مطبوعاتیندا یئر آلان خبره گؤره، پایتاخت پاریس اطرافیندا ایندییه‌دک 17 نفر ساخلانیلیب.
فرانسا ایش آدام‌لاری و صنایعچیلر جمعیتی‌نین (MEDEF) صدری جفروی روکس دو بزیو اعتراضلارین 1 میلیارد یورودان چوخ زیانا سبب اولدوغونو بیلدیریب.
بو آرادا فرانسا موخالیفتی‌نین تانینمیش سیمالاریندان‌ اولان ماتیلد پانو باش ناظیر الیزابت بورن اغتیشاش‌لاری موذاکیره ائتمک اوچون تشکیل ائتدیگی توپلانتینی سوال‌لارا بیگانه قالدیغینی اساس گتیره‌رک ترک ائدیب.
بورن باش ناظیرلیک بیناسیندا پارلامئنتده تمثیل اولونان سیاسی پارتیا‌لارین لیدرلری ایله گؤروشوب.
گؤروش‌دن سونرا مطبوعاتا آچیقلاماسیندا بورن گؤروشده چوخ شئی‌لرین موذاکیره ائدیلدیگینه دقت چکیب و نیظام-انتظامی دستکلمک و برپا ائتمک اوچون "سئچیلمیش‌لر"له راضیلاشدیق‌لارینی قئید ائدیب.
خاطیرلاداق کی، فرانسا پولیسی ژوئن‌ین 27-ده نانتر‌ده 3 نفرین اولدوغو اتومبیله آتش آچا‌راق 17 یاش‌لی سوروجو  نائل مزروقونی اؤلدوروب.
نائلین اؤلومونه رئاکسیا وئرن‌لر اؤلکه‌نین موختلیف شهرلرینده کوچه‌لره چیخا‌راق پولیسله توققوشوب‌لار.
گنجی قتله یئتیرن پولیس مامورو حبس ائدیلیب و محبوس کیمی محاکیمه اولونوب.
بون‌دان علاوه، پاریس، مارسی و لیون کیمی بیر چوخ شهرده کئچیریلن اعتراض آکسیا‌لاری زامانی قارت و تالان باش وئریب، ساعت 21:00-دان اعتباراً 10 شهرده حکومت نظامی اعلان ائدیلیب.
